刘学箕
宿兴国寺方丈与容对状
世间何事能感人，诗人题咏为多情。
我亦执笔书长吟，诗吟未竟情已盈。
古称白头如新，倾盖如故，
何似祗今握手见肺肝，开口无毁誉。
古称共君一夜话，胜读十年书，
何似祗今对床谈子虚，醉歌咍台笑庐胡。
昨宵春月如昼明，与君聊诗到三更。
今宵夜雨如盆倾，与君齁齁直到街鼓鸣。
醒来莫问阴与晴，但听檐溜飞泉声。
明朝又作穿云行，巾纱杖竹鞵芒轻。
遇酒酌彼兕觥，逢花赏其芳馨。
见贤者如接芝兰，对俗子譬之蚊虻。
勿与物忤竞，勿为事绊萦。
陶然乐吾真，是谓羲皇人，
是谓葛天民。